### Beslutning

Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.

**Budgetforslag fra KF**

Hvad vil vi gerne opnå? Hvorfor stilles forslaget?

[adresse] og et stærkere samarbejde mellem kommune og de frivillige aktører

Med udgangspunkt i skovenes stigende rekreative betydning for den enkelte borger såvel som for rekreative fællesskaber og foreninger, stiller det Konservative Folkeparti budgetforslag om 1) etablering af skovbruggerråd, og 2) medfinansiering af udviklings-, drifts- og vedligeholdelsesomkostninger til rekreative formål i især de bynære største skove som [adresse] og Risskov, men også potentielt andre større skove i kommunen som f.eks. Adam Jessen, [adresse], [adresse], True Skov, Marlene Schultz, Leif Lund, [adresse] og [adresse].

En by og kommune med stor befolkningstilvækst, få bynære skove og få sammenhængende rekreative områder, et øget sports-, fritids- og rekreativt brug af vore skove (organiseret såvel som uorganiseret), betyder alt sammen øget brugeraftryk og afledte udviklings-, drifts- og vedligeholdelsesomkostninger.

Efter dialog med flere af skovenes brugere ønsker det Konservative Folkeparti en udvikling med større brugerinddragelse og øget kommunalt bidrag til vedligeholdelsen af skovenes rekreative værdier:

1) Etablering af [adresse] i stil med de velkendte Fællesråd, ds. bl.a. høringspart, samarbejdspartner og samlende borgerenhed. Formålet er at skabe et forum for skovens faste brugere og interesseorganisationer, hvor brugerforhold, ønsker, dispositioner, løsninger, drift og vedligeholdelsesopgaver og økonomi mv. diskuteres decentralt, og som inddrages i kommunens beslutningsprocesser på de relevante områder. Der kan etableres et skovbrugerråd for hver større offentlig skov efter ønske fra en sammenslutning af skovens brugere.

I første omgang er fokus de største bynære skove, men da indgangsvinklen handler om rekreative værdier, brugertryk og samarbejdet med de frivillige aktører kan andre offentlige skove i kommunen også omfattes af initiativet hhv. budgetforslaget.

I [adresse] er der f.eks. allerede etableret en gruppe, som følge af vildskovsprojektet, bestående af bl.a. [adresse], Ridestier Aarhus Syd, Laust Mogensen - [adresse], Orienteringsklubben PAN, [adresse] og Løb, [adresse], [adresse] 1900, [adresse] 1900 MTB, AGF Atletik, Solbjerg IF MTB, Aarhus Trailbuilders, Idrætssamvirket og DGI Østjylland.

Dertil kommer interesseorganisationer som Danmarks Naturfredningsforening o.lign., samt de uorganiserede brugere og besøgende. Sidstnævnte (de uorganiserede).

Der ønskes etableret et samarbejde med brugergrupperne i vore største skove, og i første omgang [adresse] og Risskov, med henblik på at udforme et egentlig grundlag og format for Skovbrugerråd, som sikrer at kommunen har faste dialogpartnere i forhold til dispositioner og økonomi omkring skovene, og således at der kan gøres erfaringer hermed forud for etablering af [adresse] i andre af vore skove.

2) En række brugerorganisationer har ydet og yder fortsat i dag en stor indsats, både økonomisk og på anden vis, for at etablere og vedligeholde ride- og MTB-stier, samt løbe og orienteringsruter i f.eks. [adresse], Tiltag og aktiviteter som også et til gavn for mange besøgende og den omfattende uorganiserede sport- og fritidsanvendelse, og som gør kommunen mere attraktiv at søge til som helhed.

Kommunen samarbejder i nogen grad med de frivillige aktører omkring disse opgaver, men der er ikke etableret en fast mekanisme omkring en gensidig forståelse og forpligtelse.

Vi mener der er en stor fælles interesse i et tættere samarbejde mellem det frivillige foreningsliv i bruger- og interesseorganisationer på den ene side og kommunen på den anden side, både som skovejer hhv. forvalter og som initiativtager med konkrete målsætninger for friluftslivet (som det bla. fremgår af kommunens ”Sports og fritidspolitik 2018-2021”) og generelt med folkesundheds og -trivselsbetingelser for øje.

Vi mener derfor at der bør etableres en mere fast og gensidigt forpligtende mekanisme for etablering, udvikling, drift og vedligehold af bl.a. stier og ruter, og andre outdoor faciliteter i samarbejde med de relevante brugerorganisationer, samt lejlighedsvist til bruger og behovsundersøgelser i samarbejde med brugerorganisationerne med henblik på løbende brugerinddragelse hhv. en stadig tidssvarende udvikling af de rekreative tilbud i vore skove.

Udviklingen skal ske under hensyntagen til f.eks. naturværdier og fortidsminder, og gennemtænkte forbedringer af f.eks. stisystemer kan således også bidrage til både en bedre oplevelse af og en bedre beskyttelse af de særlige naturværdier.

Eventuelle input til hvem, hvad, hvordan og hvor mange ressourcer

I udgangspunktet afsættes 1 mio.kr/år i den 4-årige budgetperiode til en opstart, og i denne periode er budgettet primært tænkt til [adresse] og Risskov, som har et meget højt brugertryk og som desuden i særlig grad afhjælper den massive facilitetsmangel i vi har i byen på sport og fritidsområdet.

Den foreslåede bevilling er i tillæg til det aktuelle driftsbudget for skovene og er uafhængigt af kommunens øvrige outdoorpuljer.

### Sagens forløb

18-08-2021 [adresse]
Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.